11.4.2014 Den Europæiske Unions Tidende L 108/9 FORORDNINGER KOMMISSIONENS GENNEMFØRELSESFORORDNING (EU) Nr. 365/2014 af 7. april 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif ('), særlig artikel 9, stk. 1, litra a), og ud fra følgende betragtninger: (1) — Ved forordning (EØF) nr. 2658/87 blev der fastlagt en varenomenklatur, i det følgende benævnt »den kombinerede nomenklatur«, der er gengivet i bilag I til samme forordning. (2) — Af hensyn til retssikkerheden er det nødvendigt at præcisere den kombinerede nomenklatur, for så vidt angår underpos.0408 11 og 0408 19, der omfatter sæggeblommer«. (3) — Udtrykket i pos. 0408 »på anden måde konserverede« bør i underpos. 0408 11 og 0408 19 omfatte brugen af en begrænset mængde salt eller kemikalier til konservering, så længe saltet eller kemikalierne ikke påvirker produkternes karakter. Salt eller kemikalier må kun anvendes i en mængde, der er nødvendig for konservering af produkterne under henvisning til almindelige produktionsmetoder for sådanne produkter i henhold til underpos. 0408 11 og 0408 19. I princippet ændrer en mængde salt på op til 12 % af den samlede vægt eller mindre mængder af andre konserveringsmidler ikke æggeblommernes karakter og kan derfor tillades under underpos. 0408 11 og 0408 19. (4) — En ny supplerende bestemmelse bør derfor indsættes i kapitel 4 i del II i den kombinerede nomenklatur for at sikre ensartet fortolkning af disse på hele Unionens område. (5) — Bilag I til forordning (EØF) nr. 2658/87 bør derfor ændres. (6) — Foranstaltningerne i denne forordning er i overensstemmelse med udtalelse fra Toldkodeksudvalget — VEDTAGET DENNE FORORDNING: Artikel 1 I kapitel 4 i del II i den kombinerede nomenklatur, der er gengivet i bilag I til forordning (EØF) nr. 2658/87, indsættes følgende supplerende bestemmelse 2: »2. For så vidt angår underpos. 0408 11 og 0408 19 gælder følgende: Udtrykket »på anden måde konserverede« gælder ligeledes for æggeblommer med en begrænset mængde salt (almindeligvis op til 12 % af den samlede vægt) eller en mindre mængde kemikalier, der tilsættes som konserve- ringsmiddel, forudsat at følgende betingelser opfyldes: i) produkterne skal fortsat have en æggeblommes karakter i henhold til underpos. 0408 11 og 0408 19 ii) salt eller kemikalier må kun anvendes i en mængde, der er nødvendig for konserveringen« () EFTL 256 af 7.9.1987, s. 1.